# data[].attributes.attachment_link.title
Upp úr hjólförunum - ráðstefna í Helgafellsskóla 11. ágúst 2023 | Skólaþróun

# data[].attributes.attachment_link.description
Árdegisdagskrá verður einnig send út í streymi. 9.00-9.10 Setning 9.10-10.10 Thomas Hatch, prófessor við Columbia háskóla: The education we need for a future we can't predict (sjá nánar hér ) 10.10-10.30 Kaffihlé 10.30-11.00 Málfríður Bjarnadóttir, deildarstjóri í Helgafellsskóla: Skapandi skólastarf - lykill að framtíð (sjá nánar hér ) 11.00-11.30 Hildur Arna Håkansson, kennari í Skarðshlíðarskóla: Hlaðborð möguleikanna.

# data[].attributes.attachment_link.readable_text
a. Hvaða námsefni eigið þið við nákvæmlega?

b. Hvernig er það „tekið úr samhengi"?

c. Hvernig var þessu námsefni „stillt upp á vafasaman hátt"?

Kynheilbrigðisátaki Viku6 á vegum Jafnréttisskóla Reykjavíkur, þar með talin fræðsluveggspjöld, og útgáfu kynfræðslubókarinnar Kyn, kynlíf og allt hitt hjá Menntamálastofnun, auk fræðsluveggspjalds um hinseginleikann sem útbúið var af Mannréttinda- og lýðræðisskrifstofu Reykjavíkurborgar og Samtökunum ´78 hefur öllu verið blandað saman í umræðunni og sett fram á þann hátt að efnið sé búið til og ýtt að yngstu nemendum grunnskólans sem ekki er rétt. Börn læra ekki um BDSM, þau eru ekki hvött til að fara í læknisleiki, til að stunda sjálfsfróun eða að pota fingrum í rassinn á sér, en slíkt eru allt dæmi um fullyrðingar á samfélagsmiðlum.

Veggspjöldin eru búin til fyrir unglinga, ekki börn og koma þau samhliða annarri fræðslu. Vika6 er unnin af sérfræðingum í samvinnu við unglinga og hafa þeir mikið vægi í því hvar áhersluatriðin liggja hverju sinni. Ávallt er unnið út frá hagsmunum og velferð nemenda og fræðslunni er sinnt af kennurum og öðrum fagaðilum. Eina tenging Viku6 við klám er að kenna börnum muninn á kynlífi og klámi og veita þeim mótvægi við þeim skökku og skaðlegu skilaboðum sem klám veitir þeim um kynheilbrigði, sambönd og samskipti.

BDSM er hvorki kennt í fyrirlestrum, fræðslum eða bókum í grunnskólum, þó því sé ítrekað haldið fram á samfélagsmiðlum. Um eina setningu er að ræða á veggspjaldi um hinseginleikann. BDSM á Íslandi er undir hinsegin regnhlífinni en um inngöngu þeirra var kosið á lýðræðisfundi innan samtakanna og þar skilgreinir félagið BDSM sem kynhneigð. Það er því ekki skólanna að draga það í efa eða ákveða hvort um hneigð eða blæti er að ræða. Unglingar spyrja reglulega hvað BDSM er og leita eftir upplýsingum um það á netinu. Slíkar spurningar náðu hámarki eftir þátttöku Hatara í Eurovision árið 2019. Til að koma til móts við spurningar unglinganna var talið að þessi setning á veggspjaldinu væri nóg útskýring og minnkaði líkur á að svara yrði leitað á netinu.. Ungt fólk spyr spurninga og með því að svara á opinskáan en aldursamsvarandi hátt er hægt að koma í veg fyrir verri og gjarnan afbakaðri svör sem leynast á netinu. Þess ber að geta að veggspjaldið hefur hangið á veggjum víða síðastliðin fjögur ár og ekki ein einasta kvörtun hefur borist vegna þess fyrr en nú.

Bókin Kyn, kynlíf og allt hitt er rétt að koma út þessa dagana. Hún var þýdd í kjölfar aðgerðaráætlunar sem fylgdi þingsályktun um forvarnir meðal barna og ungmenna gegn kynferðislegu og kynbundnu ofbeldi og áreitni nr.37/150 (2020). Bókin er ekki kennd í heild, sumir kaflar hennar henta 7 ára börnum og aðrir ekki fyrr en um 10 ára aldur. Kennarar velja þær blaðsíður sem unnið er með hverju sinni, en bókin er gott verkfæri fyrir kennara til að styðjast við í vandmeðfarinni umræðu. Kennurum er í sjálfsvald sett að sleppa ákveðnum blaðsíðum ef þeir telja þær ekki eiga við fyrir sinn nemendahóp. Eins geta kennarar gripið í ákveðnar blaðsíður ef upp koma aðstæður sem þess krefjast. (Sjá í svari við spurningu 3.)

Því hefur einnig verið haldið fram að Alþjóðaheilbrigðismálastofnunin (WHO) standi á bak við útgáfu kynfræðsluefnis sem verið er að bjóða upp á í íslenskum grunnskólum og að tilgangur kynfræðslu sé að undirbúa börn fyrir barnaníð. Þetta eru alvarlegar ásakanir og rangar með öllu. Því er hægt að segja að námsefninu sé stillt upp á vafasaman hátt með því að dreifa röngum upplýsingum á samfélagsmiðlum og í bréfum til opinberra stofnanna.

Nýlega bættust í umræðuna orð og teikningar úr bókinni Fávitar og því haldið fram að um námsefni ungra barna væri að ræða. Sú bók var ekki gefin út sem námsbók heldur sem samfélagsverkefni og hún hefur aldrei verið kennd ungum börnum í grunnskólum. Einn skóli

á Akureyri hefur boðið upp á valfag fyrir unglinga þar sem rýnt er í bókina Fávitar, en þess ber að geta að bókin er byggð upp á raunverulegum spurningum hundruða íslenskra unglinga og hefur hún verið afar vinsæl á meðal ungs fólks.

# data[].attributes.attachment_link.description
Hlutverk Jafnréttisskólans er að skapa vettvang og veita fræðslu, ráðgjöf og stuðning varðandi jafnréttismenntun, mannréttindi og kynheilbrigði til starfsfólks í skóla- og frístundastarfi borgarinnar, auk barna og foreldra eftir atvikum. Jafnréttisskólinn hlaut hvatningarverðlaun Íslensku menntaverðlaunanna 2023 fyrir ómetanlegt starf við að miðla þekkingu og ráðgjöf til stjórnenda og starfsfólks SFS varðandi jafnréttis- og kynheilbrigðismál.

# data[].attributes.attachment_link.description
Vika6 er sjötta vika hvers árs. Í þeirri viku er starfsfólk grunnskóla og félagsmiðstöðva borgarinnar hvatt til að setja kynheilbrigði í forgrunn og bjóða upp á fjölbreytta kynfræðslu. Leikskólum, frístundaheimilum og öðrum sveitarfélögum er hjartanlega velkomið að taka þátt í Viku6 eftir því sem á…

# data[].attributes.headline
Kolbrún Hrund Sigurgeirsdóttir: Alhliða kynfræðsla og Vika6 

# data[].attributes.subject
Kolbrún Hrund Sigurgeirsdóttir: Alhliða kynfræðsla og Vika6 

# data[].attributes.body
Á þessari vinnusmiðju verður kynning á Viku6 sem er árleg vika kynheilbrigðis í skóla- og frístundastarfi Reykjavíkur. Undanfarin ár hafa kennarar og stjórnendur í öðrum sveitarfélögum auk annarra stofnanna einnig tekið virkan þátt í Viku6. Á vinnustofunni verður sagt frá tilurð verkefnisins, á hverju það byggist, hvað það felur í sér að taka þátt og hvar frekari upplýsingar er að finna.  Einnig verður rýnt í hugmyndir um alhliða kynfræðslu og hvernig kenna má kynfræðslu á fjölbreyttan hátt á öllum stigum grunnskólans. Á vinnustofunni verða bæði kennsluefni og ýmsar kennsluaðferðir kynntar.

# data[].attributes.body
Kolbrún Hrund Sigurgeirsdóttir er grunnskólakennari að mennt, hún er með meistaragráðu í kynjafræði og diplómu í kynfræði. Hún er verkefnastýra Jafnréttisskóla Reykjavíkur, þar veitir hún ráðgjöf, stuðning og fræðslu um jafnréttis- og kynheilbrigðismál auk þess sem hún leiðir stefnumótun í málaflokknum á sviðinu. Hún er einnig formaður ráðgjafateymis borgarinnar um óæskilega kynhegðun og kynferðisofbeldi í skóla- og frístundastarfi.

Kolbrún situr í framkvæmdastjórn Íþrótta- og Ólympíusambands Íslands og í Jafnréttis- og fjölbreytileikanefnd Evrópska Ólympíusambandsins. Kolbrún hefur setið í stjórn Rannkyn, hún er prófdómari á Menntavísindasviði og gestafyrirlesari í nokkrum námskeiðum í Háskóla Íslands og í Háskólanum á Akureyri.